3de voldag sonder beurtkrag wink | Netwerk24
3de voldag sonder beurtkrag wink
Deur Hanlie Stadler 17 Maart 2020 17:39
Jy sal Woensdag die vreugde van lugreëling en ligte kan geniet - maar Eskom pleit dat jy dit verantwoordelik doen.
Die nutsmaatskappy het Dinsdagaand in ’n verklaring gesê hy behoort Woensdag beurtkrag te kan afweer.
Dis ondanks die feit dat altesame 15 740 MW se opwekkingsvermoë van die netwerk af is.
Teen 16:25 Dinsdag was 10 639 MW se vermoë weens onbeplande probleme buite werking en 5 101 MW vanweë beplande onderhoud.
Eskom het beurtkrag Sondag om 12:00 opgeskort nadat fase 4-beurtkrag verlede week aan die orde van die dag was.
Hy pleit dat mense kort stort, lugreëlaars nie laer as 23 grade Celsius stel nie en toestelle soos selfoonlaaiers heeltemal uittrek wanneer dit nie gebruik word nie, aangesien dit steeds krag trek as dit ingeprop is.
Jy kan jou kerse bêre vir die volgende romantiese afspraak - Eskom is optimisties dat hy krag kan lewer.
Emfuleni bestee ‘buitensporige’ bedrae aan reis-eise
Chinese ‘red’ dalk ou Eskom-stasies